钦定古今图书集成/明伦汇编/氏族典/第439卷 > 《廖用贤尚友录》 > 贾复
## 钦定古今图书集成/明伦汇编/氏族典/第439卷 > 《廖用贤尚友录》 > 贾复

按《后汉书贾复传》，“复字君文，南阳冠军人也。王莽末
为县掾。时下江、新市兵起，复亦聚众于羽山，归汉中
王刘嘉。嘉使持书北渡河见光武，署破卤将军。拔邯
郸，迁都护将军，从击青犊于射犬贼陈坚不却，复被
羽先登，诸将咸服其勇。又北与五校战于真定，大破
之。光武即位，拜为执金吾。建武十三年，定封胶东侯。”
复知帝欲偃干戈，修文德，不欲功臣拥众京师，乃剽
甲兵，敦儒学，以列侯就第。三十一年卒，谥曰刚，子忠
嗣。忠卒，子敏嗣。建初元年，坐诬告，国除。肃宗更封复
少子邯为胶东侯，邯弟宗为即墨侯。邯卒，子育嗣。育
卒，子长嗣。